ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιανουαρίου 1994 σχετικά με τα μέτρα προστασίας που αφορούν την τριχινίαση (Κείμενο που παρουσιάζει ενδιαφέρον για τον ΕΟΧ) (94/60/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/875/ΕΟΚ του Συμβουλίου της 10ης Δεκεμβρίου 1990 για τον καθορισμό των αρχών που διέπουν τη οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 19,

Εκτιμώντας:

ότι, κατόπιν των κρουσμάτων τριχινίασης που παρουσιάστηκαν σε ανθρώπους στην Κοινότητα και κτηνιατρικών ελέγχων από τους οποίους εντοπίστηκε η παρουσία τριχινών στο κρέας μονόπλων καταγόμενων από τις Ηνωμένες Πολιτείες Αμερικής και τον Καναδά, η Επιτροπή απαγόρευσε προσωρινά, με την απόφαση 93/700/ΕΚ (3), τις εισαγωγές ορισμένων νωπών κρεάτων μονόπλων καταγόμενων από τις Ηνωμένες Πολιτείες Αμερικής και τον Καναδά, και έλαβε πρόνοια για τη διενέργεια τριχονοσκοπήσεων σε κρέατα μονόπλων καταγόμενων από τις Ηνωμένες Πολιτείες Αμερικής και τον Καναδά-

ότι, από περαιτέρω κτηνιατρικές έρευνες, απεδείχθη ότι τα κρούσματα τρινινίασης στον άνθρωπο και στο κρέας μονόπλων προέρχονται από μια εκατάσταση στον Καναδά- ότι οι περιορισμοί πρέπει να διατηρηθούν μόνον όσον αφορά αυτή την εγκατάσταση-

ότι θα πρέπει να απαιτηθεί η λήψη μεγαλύτερου δείγματος, το οποίο πρέπει να χρησιμοποιείται στις δοκιμασίες κρέατος από μόνοπλα καταγόμενων από τις Ηνωμένες Πολιτείες Αμερικής και τον Καναδά για την ανίχνευση τριχινών, εν αναμονή της γνωμοδότησης της επιστημονικής κτηνιατρικής επιτροπής-

ότι η παρούσα απόφαση θα πρέπει να αναθεωρηθεί μετά από τη γνωμοδότηση αυτή και μετά από αποστολές κοινοτικών εμπειρογνωμόνων, οι οποίοι θα διενεργήσουν ελέγχους στις Ηνωμένες Πολιτείες Αμερικής και τον Καναδά-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Τα κράτη μέλη επιτρέπουν τις εισαγωγές εψυγμένων νωπών κρεάτων από μόνοπλα καταγόμενα από τις Ηνωμένες Πολιτείες Αμερικής και τον Καναδά, με τον όρο ότι τα κρέατα έχουν υποστεί, πριν από την εξαγωγή, τριχονοσκόπηση με τη μέθοδο της πέψης που περιγράφεται στο παράρτημα Ι της οδηγίας 77/96/ΕΟΚ του Συμβουλίου (4) σε ένα δείγμα πέντε γραμμαρίων με αρνητικά αποτελέσματα, και ότι η αρμόδια κτηνιατρική αρχή των Ηνωμένων Πολιτειών Αμερικής ή του Καναδά έχει πιστοποιήσει ότι η τριχονοσκόπηση έχει διενεργηθεί με τον κατάλληλο τρόπο σε κάθε σφάγιο που αποτελεί μέρος της αποστολής, με αρνητικά αποτελέσματα.

2. Τα κράτη μέλη υποβάλλουν τα εισαχθέντα εψυγμένα νωπά κρέατα από μόνοπλα καταγόμενα από τις Ηνωμένες Πολιτείες Αμερικής και τον Καναδά σε δειγματοληπτική εξέταση για την ανίχνευση τριχινών, σύμφωνα με τις διατάξεις της οδηγίας 77/96/ΕΟΚ, μόλις τα κρέατα αυτά φθάσουν στην Κοινότητα.

3. Τα κράτη μέλη απαγορεύουν όλες τις εισαγωγές κρεάτων από μόνοπλα από την εγκατάσταση 389, Cofrance Import Export Inc., Yamachice, Quebec, Καναδάς, έως τις 28 Φεβρουαρίου 1994.

Άρθρο 2

Η παρούσα απόφαση τίθεται σε ισχύ από την 1η Φεβρουαρίου 1994.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 31 Ιανουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 373 της 21. 12. 1990, σ. 1.

(2) ΕΕ αριθ. L 243 της 25. 8. 1992, σ. 27.

(3) ΕΕ αριθ. L 324 της 24. 12. 1993, σ. 57.

(4) ΕΕ αριθ. L 26 της 31. 1. 1977, σ. 67.